
הכנסת העשרים
מושב שלישי
<פרוטוקול מס' 558>
מישיבת ועדת הכספים
יום שני, י"ב בכסלו התשע"ז (13 בדצמבר 2016), שעה 13:00
<סדר היום:>
<פרק ח' כולו (מסים), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016
>
סעיפים 96 ו-97 (מיסוי חברות ארנק) (מ/1083) - הצבעות
נכחו:

<חברי הוועדה:> 
משה גפני – היו"ר
דוד ביטן

איתן ברושי

זהבה גלאון

יצחק וקנין

מכלוף מיקי זוהר

אורן אסף חזן

מנואל טרכטנברג

מיקי לוי

רחל עזריה

רועי פולקמן

עודד פורר

מיקי רוזנטל

חברי הכנסת:

מרב בן ארי

יגאל גואטה

באסל גטאס

מסעוד גנאים

שרן השכל

מוטי יוגב
<מוזמנים:> 
	משה אשר
	–
	מנהל רשות המסים, משרד האוצר

	ליאת גרבר
	–
	ממונה חקיקה מחלקה משפטית, רשות המסים, משרד האוצר

	רובי בוטבול
	–
	יועץ מקצועי למנהל רשות המסים, משרד האוצר

	יוסי אלישע
	–
	פורום מיסים, לשכת עורכי הדין

	ג'ק בלנגה
	–
	יו"ר ועדת המסים, לשכת רואי החשבון בישראל


<ייעוץ משפטי: >
שגית אפיק
<מנהל הוועדה:>
טמיר כהן
<רישום פרלמנטרי:>
חבר המתרגמים; שרון רפאלי

<פרק ח' כולו (מסים), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016>
סעיפים 96 ו-97 (מיסוי חברות ארנק) (מ/1083) - הצבעות
<היו"ר משה גפני:>
אני מתכבד לפתוח את ישיבת ועדת הכספים. אנחנו עוברים לסעיף הבא: מיסוי חברות ארנק. 

<ג'ק בלנגה:>
אדוני, אפשר הצעה לסדר לפני כן? 

<היו"ר משה גפני:>
אני אאפשר לך. אבל אני רוצה להגיד באיזו מסגרת אנחנו עוסקים פה. אנחנו הפסקנו את הדיון בחברות הארנק מכיוון שרשות המסים והאוצר לא ישבו עם הארגונים. ואז ישבו החברות עם נציגי הממשלה, עם האוצר ועם רשות המסים והגיעו לכאן בהסכמה שכולנו בירכנו עליה. 
יש הסתייגויות? 

<קריאות:>
יש. 

<שגית אפיק:>
יש הסתייגויות של חברי הכנסת, ויש הסתייגויות אחרי נוסח. 

<היו"ר משה גפני:>
אז אני לא יודע עדיין על הסתייגויות על נוסח ועל שום דבר.

הגיעו להסכמה, ואני הבנתי שאני הולך להצביע היום – אם יש הסתייגויות אז יש הסתייגויות – על החוק כמו שהוא. אם יש בעיה אז שמישהו יגיד לי. 

<מיקי רוזנטל (המחנה הציוני):>
היו הסכמות.

<היו"ר משה גפני:>
היו הסכמות טוטליות. 

<מיקי רוזנטל (המחנה הציוני):>
אנחנו אפילו הצטלמנו פה. 

<היו"ר משה גפני:>
אז מה הבעיה? 

<ג'ק בלנגה:>
אני מלשכת רואי החשבון. יש ארבעה, חמישה ניסוחים שהוסכמו עם רשות המסים שצריך רק להכניס אותם כדי לעשות סדר. נשאר סעיף אחד מהותי מאוד. סעיף 77 – שמנהל רשות המסים יכול לחלק דיבידנד בכל זמן שהוא רוצה – לגבי מועד ביצוע החלוקה. אנחנו ביקשנו אחת מהאפשרויות: או שהסעיף יהיה בלי ריבית. כי אם היום באים ומחלקים את הדיבידנד מלפני חמש שנים, למשל, אז 100 הופך להיות 120 או 130. אז אנחנו מבקשים שמנהל רשות המסים לא ישאיר את זה לוועדה, אלא ייכתב היום שהסעיף הזה יהיה בלי ריבית או שמועד מתן ההוראה הוא מועד החלוקה, ולכן אין ריבית. לדוגמה, אם היום מחלקים ל-2011, אז 100 הופך להיות 120 בגלל הריבית מאז. אף על פי שהייתה נכונות של מנהל רשות המסים, רק שהוא רצה להשאיר את זה לוועדה. 
<היו"ר משה גפני:>
אני לא מתחיל דיון. צריך להכריע. 

<קריאות:>
- - -

<יוסי אלישע:>
אדוני היושב-ראש, רק הערה – כל החבילה הזאת מותנית בהסכמות, אבל ההסכמה היא גם שיהיה שיעור של דיבידנד. בלי זה ברור שזה לא עובד. 

<היו"ר משה גפני:>
טוב. 

משה אשר, קודם כול אני מודה לך שאפילו היו עיצומים הבאת את סעיף 46. זה בסדר גמור. אנחנו נמצאים פה במצב מאוד לא נעים. אנחנו הבנו – וגם הצטלמנו – על כך שיש הסכמה, וכל מה שנותר לעשות זה להצביע. 

<משה אשר:>
אני אסביר, ברשותך. 

<היו"ר משה גפני:>
אני מברך אותך על כך שחזר לך הקול. 

<קריאה:>
בוא רגע נסכים על רוטציה בין הקואליציה לאופוזיציה שעושה מיקי רוזנטל. 

<רחל עזריה (כולנו):>
אני מהקואליציה. אני הבאה. 

<היו"ר משה גפני:>
בבקשה, משה. 

<משה אשר:>
היה דיאלוג מאוד אינטנסיבי, בין היתר מה ש - - - ביקש, ביצענו. כל יום נקום בבוקר ונראה שזה לא היה הכי טוב, וכל אחד חושב ככה ואחרת. אנחנו סיכמנו את הדברים. 

<רחל עזריה (כולנו):>
כן, הצטלמנו וזה. 

<משה אשר:>
אנחנו חושבים שצריך לעשות סוף לדיון הזה. גם אנחנו לא ישנים טוב בלילה עם זה שאמרנו שנחלק רק חצי ולא יותר מחצי. לפעמים החצי הזה זה אנשים שצברו המון כסף – עשרות מיליונים. אז חצי זה גם לא מספיק. אין לזה סוף. המודל לא מושלם, אבל זה מה שהגענו אליו. צריך לכבד אותו ולא לפתוח אותו. יש הוועדה המייעצת שהיא גם יכולה על סמך הקריטריונים של זה להכריע האם היא רוצה לחלק מהשנה הזאת או מהשנה הזאת או מהשנה הזאת. לא צריך להיכנס מעבר לזה. נתנו כאן פתרון שהולם את כל הצדדים בצורה מאוד מאוזנת בסך הכול. 
<היו"ר משה גפני:>
אני הגעתי להסכמה עם האוצר. 

<קריאה:>
אני הגשתי הסתייגויות. 

<מיקי לוי (יש עתיד):>
זה מהותי מה שמשה אמר עכשיו. 

<היו"ר משה גפני:>
מיקי, לא הקשבתי לכול. 

הסיכום הזה לגבי הנושא השנוי במחלוקת, דיברתם עליו? 

<משה אשר:>
הוא לא עלה בישיבות שלנו. הוא עלה יום או יומיים אחרי כן.

<יוסי אלישע:>
כמו ששלחתם נוסח עם עוד הרבה דברים אחרים חדשים. 

<ג'ק בלנגה:>
זה לא עלה בנתונים שלנו. זה עלה לאחר מכן. 

<משה אשר:>
אז גם אנחנו לא שלמים עם 50%. למה לא 80%? למה לא 90% אם זה מוצדק? אין לזה סוף. בינינו, אחרי שחמש שנים נתנו גרייס תעשו מה שאתם רוצים. 

<מיקי לוי (יש עתיד):>
חמש שנים זה - - -

<ג'ק בלנגה:>
אנחנו הבנו לכאורה שזה במועד מתן ההוראה ולא רטרואקטיבית. זה הפער בינינו. 

<רחל עזריה (כולנו):>
שיבואו לדווח כל שנה. 

<היו"ר משה גפני:>
השאלה מה היה הסיכום. 

<רחל עזריה (כולנו):>
לא ברור מה הסיכום? 

<היו"ר משה גפני:>
- - -

<רחל עזריה (כולנו):>
יש דיון מה היה הסיכום? 

<ג'ק בלנגה:>
לכאורה לא היה דיון על זה כי הבנו שאותה ועדה שתשב ותחליט תקבל באותו יום החלטה בעניין חלוקת הדיבידנד. ככה הבנו, ולכן אין ריבית והצמדה. 

<יוסי אלישע:>
לא שהיא מחליטה על דיבידנד לפני חמש שנים ואז יש לך 30% רק על זה. 

<ג'ק בלנגה:>
מעשית זה גם לא ניתן כי תמיד ירצו לראות את הדוחות האחרונים – אם אפשר לחלק או לא. כרגע יש בעיה של ריבית. בהצמדה אין בעיה כי מגיעות יתרות זכות על אותו דיבידנד וההצמדה מנוטרלת. לכן ההצמדה היא אפס בעניין הזה. 

<רחל עזריה (כולנו):>
מה היה הסיכום? 

<ג'ק בלנגה:>
לא היה סיכום. 

<רחל עזריה (כולנו):>
אתם אומרים שלא היה סיכום, ואתם אומרים שזה היה הסיכום. 

<משה אשר:>
זה לא עלה אפילו. 

<ג'ק בלנגה:>
הנקודה הזאת לא עלתה, והיא מהותית. 

<רחל עזריה (כולנו):>
אז בכלל לא היה דיון. אז מה שיש בחוק, לדעתי. 

<ג'ק בלנגה:>
לאחר מכן עלו נקודות, שלמיטב ידיעתי, משה הסכים לכולן, שצריך להעלות אותן ורק לסדר את זה.

<היו"ר משה גפני:>
מה היה הסיכום שלפי דעתכם לא מופיע בנוסח הקיים? 

<קריאות:>
- - -

<רחל עזריה (כולנו):>
זאת טענת נושא חדש. 

<היו"ר משה גפני:>
בסדר, הבנתי. אני חוזר על השאלה: מה היה הסיכום שאמרתם קודם שנשלחו טיוטות אחרות. האם הנוסח הקיים פה על השולחן משקף את מה שדיברתם? 

<ג'ק בלנגה:>
כן. הנוסח הקיים על השולחן משקף את מה שדיברנו ודברים נוספים שהסכמנו עליהם. נשארו נקודות נוספות שגם הסכמנו עליהן שצריך לכתוב אותן. הסעיף היחיד שאין עליו הסכמה כרגע הוא סעיף הריבית על הדיבידנד הרטרואקטיבי. זה הסעיף היחיד. משה אמר שלגופו של עניין הוא יקבל החלטה בשטח. זה הסעיף היחיד שנשאר לנו. 

<קריאה:>
זה טכני. 

<יוסי אלישע:>
לא טכני. יש פה קיזוז הפסדים. זה מהותי. 

<מנואל טרכטנברג (המחנה הציוני):>
משה, אני מבין את העניין הזה - -

<יוסי אלישע:>
אני חושב שלג'ק יש משהו להגיד לכם עכשיו. 

<רחל עזריה (כולנו):>
מה, ש-1 באפריל זה לא באמת נושא? 

<מיקי לוי (יש עתיד):>
הגעתם לסיכום? 

<ג'ק בלנגה:>
משה מבקש להשאיר לשיקול דעת הוועדה כל מקרה לגופו. אני מבין את הניואנס הזה, אבל בתמורה לזה אנחנו מקבלים משהו אחר, אז נראה בהמשך. 

<מיקי רוזנטל (המחנה הציוני):>
אתם עושים מאתנו צחוק? זה לא הסכם קואליציוני. 

<קריאות:>
- - -

<רחל עזריה (כולנו):>
זה יותר גרוע מהמאבקים של חברי הכנסת פה בוועדה. 

<מיקי לוי (יש עתיד):>
אם הלשכות מרוצות מהתוצאה - - -

<יוסי אלישע:>
אנחנו הנחנו הנחה רציונלית לגמרי שמדברים על רצפה או על מינימום של חמישה מיליון שקלים. כמובן, זה נוגע להחלטה על חלוקה היום מפני שהמבחן הוא היום אם יש לי עודפים ולא אם הם היו לפני חמש שנים. מה שהתברר מהעניין הזה הוא שגם אם יהיו הפסדים אחר כך אז תצטרך לחלק דיבידנד למרות זאת. זאת אומרת הפסדים לאחר מכן לא באים בחשבון. 

<קריאה:>
זה אחד השיקולים שהוועדה המייעצת תשקול אותם בתיקים. 

<יוסי אלישע:>
לא יכול להיות שזה לא יהיה בחקיקה. 

<קריאה:>
אני הודעתי לכם שזה אחד השיקולים שהוועדה המייעצת תשקול. 

<רועי פולקמן (כולנו):>
אבל נראה לי שהיו הסכמות. אין מה למשוך את זה יותר. 

<מיקי לוי (יש עתיד):>
זאת טענה נכונה. בואו נחליט שמהיום והלאה אם על רווח של חמישה מיליון דיבידנד הוא מציג בשנה הראשונה אחרי החוק הוא מציג הפסד של חמישה מיליון אז אתה תחייב אותו על דיבידנד על חמישה מיליון? 

<קריאה:>
זה יותר מורכב. 

<מיקי לוי (יש עתיד):>
אז תסבירו לנו כי זה נשמע לי נכון. 

<יוסי אלישע:>
מיקי, אין הבדל בין דיבידנד להפסד מאוחר יותר. שניהם אוכלים את העודפים באותה צורה. 

<מיקי לוי (יש עתיד):>
אני מבין מה אתה אומר. לכן אני אומר - - -

<יוסי אלישע:>
אין הבדל כלכלי. 

<מיקי לוי (יש עתיד):>
יש כאן משהו שהוא דפוס פעולה. זה שהם הגיעו להסכם זה נחמד, אבל לצורך העניין החוק מתחיל מעכשיו. אם יש לו חמישה מיליון שקל של העבר שהוא חילק דיבידנד, והשנה הוא רושם הפסד של חמישה מיליון שקל - -

<ג'ק בלנגה:>
אז לא ניתן לחלק. חוק החברות לא מאפשר חלוקה. 

<היו"ר משה גפני:>
רבותי, זה הצבעות, זה לא דיון. 

<ג'ק בלנגה:>
מיקי, זה לא רלוונטי. 

<מיקי לוי (יש עתיד):>
אוקיי. 

<היו"ר משה גפני:>
בבקשה, להקריא את התיקונים. 

<איל לב ארי:>
זה גם תיקונים שהיו בדיון הקודם שחלקם הוקראו וחלקם לא הוקראו בפני הוועדה. 

	
	"יתרת זכות"- יתרה הניתנת לקיזוז על פי דין, לרבות שטרי הון שהונפקו לתקופה של עד חמש שנים;

	
	"משיכה מחברה"- משיכה של כספים מחברה על ידי בעל מניות מהותי או קרובו, או העמדת נכס של חברה לשימושם, והכל במישרין או בעקיפין, למעט משיכה או העמדה לשימוש כאמור המהווה הכנסה אשר חויבה במלוא המס;

	
	"משיכה של כספים מחברה"- לרבות כל אחד מאלה:

	
	
	(1) הלוואה, לרבות השאלה, או כל חוב אחר; 

	
	
	(2) מזומנים, ניירות ערך, פיקדונות וכל ערובה אחרת  שהחברה העמידה כבטוחה כלשהי לטובת בעל המניות המהותי; לעניין זה "ערובה"- ערבון, ערבות, התחייבות או בטוחה בכל צורה אחרת, והכל עד לסכום החוב האמור;

	
	ובלבד, שלא יראו כמשיכה של כספים מחברה סכום משיכות מצטבר, שלא עלה ביום כלשהוא בשנת המס וביום כלשהוא בשנת המס שלפניה, על  מאה אלף שקלים חדשים;


"נכס" – בפסקה 1 בהגדרה "דירה" יתוסף "לרבות תכולתה". 

בפסקה 4 – "באישור ועדת הכספים של הכנסת לגבי נכסים אחרים שיקבע שר האוצר". 

	
	"עלות נכס"- הגבוה מבין יתרת שווי הרכישה כאמור בסעיף 47 לחוק מיסוי מקרקעין בתוספת הפחת, או עלות הנכס בדוח על המצב הכספי של החברה ;


<יוסי אלישע:>
אדוני היושב-ראש, לגבי מקרקעין "הגבוה" זה לא רלוונטי. אין עלות של "גבוה" בספרים. יש רק מס שבח. 

<קריאה:>
זה סוכם אתך? 

<יוסי אלישע:>
זה גם סוכם אתך. 

<יוסי אלישע:>
במס שבח אין ספרים, יש יתרת מחיר - - -

<משה אשר:>
יוסי, אי אפשר לפתוח כל משפט. 

<יוסי אלישע:>
מה זה, אי אפשר לפתוח? זה לא נכון. זאת הוראה לא נכונה. אם הרעיון הוא לחוקק משהו לא שלם אז בסדר. זה לא נכון, מילא לא שלם. זה לא נכון. 

<היו"ר משה גפני:>
זה מה שסוכם? 

<יוסי אלישע:>
זה לא מה שסוכם. אנחנו דיברנו על זה. גם בסעיף 71 אמרנו שלא, והכנסתם את זה אתמול. אז מה? מה זה משנה? 
<משה אשר:>
אי אפשר כל הזמן - - -

<יוסי אלישע:>
אבל גם אתם עושים את זה. 

<משה אשר:>
בסדר, נעצור את זה  וזהו. מה שיש יש.

<איל לב ארי:>
בפסקה (2) לגבי עירוב משיכה מהחברה במועד החיוב תחת כניסתו של בעל המניות המהותי", בפסקה (4): "נכס שהועמד לרשות בעל המניות המהותי ואושר עד מועד החיוב ולאחר מכן הועמד לשימוש מחדש בתוך שלוש שנים מהמועד ויתרת זכות שנוכתה מהכנסה כאמור בפסקה 6(א)(1) או 6(ב)(1) שנפרעה בתוך 18 חודשים". 

בפסקה 6(א): 
	
	"נמשכו מהחברה כספים, יראו כהכנסה במועד החיוב, את סכום משיכת הכספים בניכוי הסכומים האמורים"

	
	(2)  הועמד נכס לשימוש בעל המניות המהותי, יראו כהכנסתו במועד החיוב, את עלות הנכס ובניכוי הסכומים הבאים, והכל בערכי מועד החיוב-  


	
	
	(1) יתרת זכות של אותו בעל מניות אשר לו הועמד הנכס, בדו"ח על המצב הכספי של החברה; 


                                    (2)     "בנכס שהוא דירה". 

<קריאה:>
איפה זה? 

<איל לב ארי:>
בעמוד 4. אנחנו עדיין בסעיף 3(ט)(1) שהם מציעים אותו. 


כאן יש תיקון שנערך לאחר הדיון בשבוע שעבר: 
	
	(7)  בגין השימוש בנכס עד להשבתו לחברה, תיזקף לבעל המניות המהותי הכנסה מסעיף 2(2) או סעיף 2(10), לפי העניין, בשיעורים הקבועים בסעיף 121 לפקודה, לפי הגבוה מבין שווי השוק בגין השימוש בנכס, או השיעור שנקבע לפי סעיף 3(ט)(1) לעניין הלוואה, כשהוא מוכפל בעלות הנכס, והכל בניכוי תשלומים בגין השימוש בנכס ששילם בעל המניות המהותי; 


בפסקה (9) לגבי תאגיד שקוף: "חברה שהכנסתה או הכנסתה החייבת מיוחסת לבעל הזכויות בה, למעט אם כל בעלי הזכויות בה הן חברות החייבות מס לפי סעיף 126(א)". 

<ג'ק בלנגה:>
פה יש לנו הסכמה שחברות משפחתיות שיודיעו תוך 30 יום - -

<משה אשר:>
הוראת מעבר. עד 31 בינואר. 

<ג'ק בלנגה:>
אבל על הסעיף הזה, פסקה 9, יש לנו הסכמה. 

<היו"ר משה גפני:>
שמה? 

<שגית אפיק:>
שלא ניסחתם אותה, ליאת? 

<קריאה:>
עכשיו אנחנו מנסחים. 

<ג'ק בלנגה:>
תקריאי אותה. ויש הוראת מעבר על סעיף 9. 

<מיקי רוזנטל (המחנה הציוני):>
זאת הפרטה של החקיקה, הדבר הזה. 

<קריאה:>
עושים משא ומתן לפנינו. 

<היו"ר משה גפני:>
מה הבעיה שלי עם הממשלה? שהם לא מספיקים לעשות. יש להם הרבה עבודה. אבל ממני הם דורשים להעביר את זה בחצי יום. 

<מיקי רוזנטל (המחנה הציוני):>
אז שיוציאו את זה מחוק ההסדרים. 

<היו"ר משה גפני:>
לא, עכשיו סתם דיברתי פילוסופיה. 

<מיקי רוזנטל (המחנה הציוני):>
אני גם אומר, יאללה, יש עניינים מקצועיים שאנחנו לא מבינים, וההסכמה טובה. אבל אי אפשר לעשות זה פה. אי אפשר לעשות את זה ככה. זה מבייש אותנו. 

<היו"ר משה גפני:>
לא נורא. 

<מיקי רוזנטל (המחנה הציוני):>
לא, אדוני, יותר מדי מביישים את הוועדה הזאת. 

<היו"ר משה גפני:>
מיקי, אני אתך לגמרי. זאת תמונת המצב. 

<מיקי רוזנטל (המחנה הציוני):>
אפשר למחות לפחות. 

<היו"ר משה גפני:>
נכון. אבל זה דבר שחגגנו יחד. 

<מיקי רוזנטל (המחנה הציוני):>
בסדר, אבל די. 

<היו"ר משה גפני:>
אני אתך. 

<איתן ברושי (המחנה הציוני):>
הגיע הזמן שלא יהיה חוק ההסדרים. 

<משה אשר:>
הרב גפני, אני מוכן להסביר בקצרה את מה שהסכמנו. בגדול הלוואות בין-חברתיות לא נכנסות לסעיף הזה. יש סיטואציה שחברה יכולה להלוות לחברה משפחתית, ואז בעל המניות - - - יש חברות שרוצות לצאת מזה. ביקשנו מאתנו לתת להן בחודש הקרוב לצאת מזה. אנחנו הסכמנו שעד סוף ינואר אפשר יהיה להודיע לפקיד השומה שהם יוצאים מזה, ואז ההלוואות הבין-חברתיות לא יהיו בחברות ארנק. 

<מנואל טרכטנברג (המחנה הציוני):>
אז זה כאילו חד פעמי? 

<משה אשר:>
כן, זה אירוע חד פעמי. 

<עודד פורר (ישראל ביתנו):>
חודש זה מספיק זמן? 

<משה אשר:>
חודש להודיע זה יותר מדי. 

<ג'ק בלנגה:>
זאת הוראת מעבר. 

<מיקי לוי (יש עתיד):>
זה פתרון מצוין. אפשר להמשיך. 

<איל לב ארי:>
סעיף 62א(א)(1) המוצע: 
	
	(1) הכנסה מיגיעה אישית לפי סעיפים 2(1), 2(2), או 2(10), לפי העניין – אם הכנסת חברת המעטים נובעת מפעילות היחיד בחבר בני אדם אחר, לרבות בצד קשור לאותו חבר בני אדם, כנושא משרה, או הענקת שירותי ניהול וכיוצא באלה, והיחיד או חברת המעטים היו נושאי משרה באותו חבר בני אדם; הוראות פסקה זו לא יחולו על יחיד שהוא בעל מניות מהותי במישרין או בעקיפין, בחבר בני האדם האחר; 


פסקה (א): 
	
	(1) הכנסה מיגיעה אישית לפי סעיף 2(2)– אם הכנסת חברת המעטים נובעת מפעילות אותו יחיד בעבור אדם אחר, לרבות בעבור צדדים קשורים לאותו אדם, והיא מסוג  הפעולות הנעשות בידי עובד בעבור מעסיקו; לעניין זה "אדם אחר"- למעט מי שהיחיד הוא בעל מניות מהותי בו או שותף בו;


<ג'ק בלנגה:>
כאן הוסכם לעשות אותו נוסח כמו קודם שיהיה כתוב "במישרין או בעקיפין" אחרי המילה "מהותי". יש פה טעות הגהה. 

<היו"ר משה גפני:>
כן, הלאה. 

<איל לב ארי:>
פסקה (ב) מדברת על המבחנים שיראו את פעולות היחיד של חברות ארנק שנותנות שירותים לצד אחר שבהם יראו את הפעולות האלה כפעולות שנעשות בין עובד לבין מעסיקו. במקרה הזה אם מקורן של 70% או יותר מסך ההכנסות או ההכנסות החייבות של חברת המעטים בשנת מס, "למעט הכנסות מיוחדות או רווחים מיוחדים בשירות שניתן על-ידי היחיד או קרובו". כאן השתנה – "במשך 30 חודשים לפחות מתוך תקופה של ארבע שנים, ובלבד שבתום 30 החודשים - -

<קריאה:>
איל, הוספנו גם "הכנסות מיוחדות". 

<איל לב ארי:>
"למעט הכנסות מיוחדות או רווחים מיוחדים".

אני ממשיך להקריא: "ובלבד שבתום אותם 30 החודשים - -

<קריאה:>
אנחנו רוצים להוסיף: "במשך 30 חודשים - - - במישרין או בעקיפין". 
<זהבה גלאון (מרצ):>
אדוני, אני יכולה להציע הצעה? תעבור לנושא הבא, שיעבירו נוסח. מה אני יושבת פה ומקשיבה עכשיו - - -

<מיקי רוזנטל (המחנה הציוני):>
כמה זמן אפשר - - - עושים מאתנו צחוק. 

<רחל עזריה (כולנו):>
סנטימטר לפה, סנטימטר לשם. 

<קריאות:>
 - - -

<היו"ר משה גפני:>
בקושי סיימתם את המשפט, עברתי לסעיף הבא. 

<מיקי רוזנטל (המחנה הציוני):>
תודה רבה. לכו, תביאו נוסח. 

<עודד פורר (ישראל ביתנו):>
יש לי שאלה קצרה, אדוני. מה מנע מכם להביא את החוק הזה במהלך כל השנה שעברה לא בחוק ההסדרים? 

<מיקי רוזנטל (המחנה הציוני):>
יש לזה תמיכה מקיר לקיר. 

<רחל עזריה (כולנו):>
די, חבל. בואו נתקדם. 

<מיקי רוזנטל (המחנה הציוני):>
לכו תביאו נוסח ונגמור עם זה. 

<היו"ר משה גפני:>
פרק י"ב: שונות, סעיפים 176-174. 

<ג'ק בלנגה:>
משה, אבל עוד שתי דקות מסיימים את זה. זה סך הכול שלוש דקות, מיקי, חבל. יש כאן עוד שלוש שורות. אנחנו נשב ארבע שעות בחוץ עכשיו. זה שלוש שורות. 

<מיקי לוי (יש עתיד):>
בואו נסיים את זה. 

<ג'ק בלנגה:>
זה עוד שלוש דקות. 

<מיקי לוי (יש עתיד):>
אני אומר להקריא. אין ויכוחים. 

<ג'ק בלנגה:>
זה שלוש שורות. 

<מיקי לוי (יש עתיד):>
אני בעד. 

<קריאות:>
- - -

<היו"ר משה גפני:>
איל, תמשיך. 

<זהבה גלאון (מרצ):>
זה לא בסדר. 

<רחל עזריה (כולנו):>
קדימה, הצבעה. 

<קריאה:>
איל, אחרי "30 חודשים לפחות" יבוא "במישרין או בעקיפין, לרבות באמצעות חברת מעטים קשורה". 

<קריאות:>
- - -

<זהבה גלאון (מרצ):>
- - -

<מיקי לוי (יש עתיד):>
- - - הוא בא הנה כל הזמן. הוא רוצה את זה, הוא יקבל את זה. 

<זהבה גלאון (מרצ):>
בחייך, נו. אין לי בעיה, אני אתמוך בזה. אני לא צריכה לשבת פה על נוסח. 

<מיקי רוזנטל (המחנה הציוני):>
שיביאו נוסח ונצביע עליו וגמרנו. 

<איל לב ארי:>
	
	(2) ובלבד שבתום  30 החודשים יראו את פעולות היחיד כפעולות הנעשות בידי עובד בעבור מעסיקו מיום תחילת מתן השירות, וזאת לצורך דיני המס בלבד; לעניין זה "הכנסות מיוחדות"- הכנסות כמשמעותן בסעיף 89 או שווי מכירה כמשמעותו בחוק מיסוי מקרקעין, או דיבידנד; "רווחים מיוחדים"-רווח הון או שבח כמשמעותו בחוק מיסוי מקרקעין, או רווח מדיבידנד.



פסקה משנה (ד) בעניין מספר מועסקים: "פסקה זו לא תחול על חברת מעטים המעסיקה ארבעה מועסקים או יותר"; לעניין זה "מועסקים" -
	
	(1) הועסק אדם לא יותר מארבע שעות ביום- ייחשב לחצי מועסק, ואם הועסק אדם חלק משנת המס- ייחשב לחלק ממועסק כיחס תקופת עבודתו לשנה שלמה;


	
	(2) אדם וקרובו ייחשבו למועסק אחד; לעניין פסקת משנה זו "קרוב"- כהגדרתו בפסקאות (1) ו-(2) לסעיף 88;


סעיף (ד) בהגדרה "נושא משרה" – "ובלבד שלא יראו שותף בשותפות שאינה נסחרת בבורסה כנושא משרה באותה שותפות". 

אנחנו עוברים לנוסח של סעיף 77 . זה אמור לעגן את הסיכומים שהתקבלו בוועדה בפעם הקודמת ועוד שינויים נוספים. 

	
	
	
	
	"(א) ראה המנהל, כי חברת מעטים לא חילקה דיבידנד בשיעור של 50% לפחות מתוך רווחיה לשנת מס פלונית, לבעלי מניותיה, עד תום חמש שנים לאחר שנת המס הפלונית (להלן - התקופה האמורה),  וכי רווחיה הנצברים עולים על חמישה מיליון ₪, ויש בידה לחלק רווחיה או חלק מהם בלי להזיק לקיומו ולפיתוחו של עסקה, וכי תוצאת אי-החלוקה היא הימנעות ממס או הפחתת מס - רשאי הוא, לאחר התייעצות בועדה שיש עליה הוראה להלן, ולאחר שניתנה לחברה הזדמנות סבירה להשמיע דבריה, ליתן הוראה לפקיד השומה לנהוג ב- 50% מרווחיה לשנת המס לאחר שהופחת - -


<יוסי אלישע:>
איל, זה עד 50%, לא ב-50%. 

<איל לב ארי:>
לנהוג עד 50%? 

<יוסי אלישע:>
זה עד 50%. 

<איל לב ארי:>
"לאחר שהופחת מהם סכום הדיבידנד שחלקם מרווחי אותה שנה כאילו חולקו בתור דיבידנדים - -

<קריאה:>
- - -

<איל לב ארי:>
לשנת המס. 

	
	
	 "לאחר שהופחת מהם סכום הדיבידנד שחילקה מרווחי אותה שנת מס, כאילו חולקו בתור דיבידנדים, ובלבד שלאחר הוראת המנהל לא יפחתו רווחיה הנצברים לתום אותה שנה ולתום שנת המס שקדמה להוראת המנהל, משלושה מיליון ש"ח. לעניין זה- "רווחים נצברים" – כלל ההכנסה החייבת של החברה, בתוספת ההכנסות הפטורות ממס, לרבות שבח כמשמעותו בסעיף 6 לחוק מיסוי מקרקעין, אשר נצברו מיום התאגדותה ועד תום שנת המס הפלונית, בניכוי המס החל עליה ובניכוי דיבידנד שהיא חילקה עד תום שנת המס הפלונית, ובלבד שסכום הרווחים לא יעלה על סכום הרווחים כהגדרתם בסעיף 302 לחוק החברות בתוספת רווחים שהוונו; "רווחיה לשנת מס פלונית" – רווחים נצברים לתום שנת המס הפלונית בניכוי רווחים נצברים לתום שנת המס שקדמה לה ובתוספת דיבידנד שחולק בשנת המס הפלונית.


סעיף (ב)(ג) – בטל;
אנחנו עוברים לסעיף חדש של תחילה ותחולה:

	תחילה ותחולה
	1. 
	(1) הוראות סימן ב', כנוסחו בסעיף 96 לחוק זה, יחולו מיום כניסתו לתוקף של חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016, בכפוף לאמור בסעיפים קטנים (א) ו-(ב) להלן;

	
	
	(2) במניין התקופה האמורה בסעיף 62א(2)(ב) לעניין פעולות הנעשות בידי עובד בעבור מעסיקו,  תימנה גם התקופה שלפני כניסת החוק לתוקף;

	
	
	(3) הוראות סעיף 77, כנוסחן בסעיף 96(3) לחוק זה, יחולו מיום כניסתו לתוקף של חוק זה,  על רווחיה של חברה, לרבות  רווחים שנצברו עד ליום כניסת החוק לתוקף, ורשאי המנהל ליתן הוראות כאמור בסעיף 77(א), לגבי שנות מס שקדמו לתחילתו של חוק זה, ובלבד שחלפה לגביהן התקופה האמורה, כהגדרתה באותו סעיף קטן.


ב-(ב) זה לעניין החישוב של 30 חודשים מתוך תקופה של ארבע שנים. 
<ג'ק בלנגה:>
רק כדי להבין – מה ההסדר בעניין הפסדים בשנת המס? 

<משה אשר:>
נדון בזה בוועדה המייעצת בפרטני. 

<באסל גטאס (הרשימה המשותפת):>
זאת נוסחת הקסם. 

<היו"ר משה גפני:>
מה עוד? 

<איל לב ארי:>
הוראות מעבר. 

בסעיף 2(א)(1), (2) השתנתה השנה מ-2015 ל-2013. זה בהתאם לסיכום בפעם הקודמת. 
בסעיף (ב) נמחקת הסיפא: "על אף הוראות סעיף 71 לחוק מיסוי מקרקעין". בהמשך תהיה התייחסות לסעיף הזה. 

בסעיף (ב)(1) – סעיפים (1)-(4) הם בעצם שונים. פסקות (1)-(4) דנות על מצבים שונים שבהם בוחר בעל מניות מהותי לגבי נכס שהוא דירה – האם להשיב אותה, למכור אותה או לעשות פעולות אחרות ואת משטר המס לגבי כל בחירה שהוא נוקט: 

	
	(1) בחר בעל המניות המהותי להשיב את הדירה באופן מלא לרשות החברה, עד ליום - כ"ג בטבת התשע"ט (31 בדצמבר 2018); לא יחולו עליו הוראות סעיף 3(ט1) כנוסחו בסעיף 96(1) לחוק זה, ואולם בגין השימוש בדירה מיום כניסתו לתוקף של חוק זה ועד להשבתה תיזקף לבעל המניות המהותי הכנסה מסעיף 2(2) או סעיף 2(10), לפי העניין, בשיעורים  הקבועים בסעיף 121 לפקודה, לפי הגבוה מבין שווי השוק בגין השימוש בנכס, או השיעור שנקבע לפי סעיף 3(ט)(1) לעניין הלוואה, כשהוא מוכפל בעלות הנכס, והכל בניכוי תשלומים בגין השימוש בנכס ששילם בעל המניות המהותי; 


אני עובר לפסקה (3): "בחר בעל המניות המהותי להעביר את הדירה לבעלותו עד ליום 31 בדצמבר 2018 יחולו ההוראות הבאות: 

	
	
	(1) יראו את העברת הדירה כהכנסתו של בעל המניות המהותי, כאמור בפסקאות משנה (1) ו-(2) להלן- 

	
	
	
	(1) סכום ההכנסה יהיה בגובה יתרת שווי הרכישה בידי החברה לפי חוק מיסוי מקרקעין ביום ההעברה, או יתרת המחיר המקורי, לפי העניין; והכל בניכוי הסכום האמור בסעיף 3(ט1)(6)(ב)(2) לפקודת מס הכנסה כנוסחו בסעיף 96(1) לחוק זה. 


<ג'ק בלנגה:>
כאן יש תוספת שסוכמה: "בניכוי הסכום - - 

<קריאה:>
"וניכה את סכום יתרת הזכות הניתנת להיפרע על-פי דין". 

<איל לב ארי:>
	
	
	(2) לעניין סיווג ההכנסה יחולו הוראות סעיף 3(ט1)(2)(א)-(ג), לפקודת מס הכנסה כנוסחן בסעיף 96(1) לחוק זה.


	
	בפסקה (ג): "במכירת הדירה על ידי בעל המניות המהותי, יחולו הוראות אלה- 


ואז פסקה (3): 
	
	
	 על אף האמור בסעיף 48א(ב) לחוק מיסוי מקרקעין, על השבח הריאלי שעד ליום ההעברה יחול חיוב במס בשיעור המס הגבוה ביותר הקבוע בסעיף 121 לפקודה, ועל יתרת השבח הריאלי שמיום ההעברה ועד ליום המכירה, יחול מס בשיעור הקבוע בסעיף 48א(ב)(1); לעניין שיעורי המס הייתה החברה חברה משפחתית מיום התאגדותה ועד ליום ההעברה, או חברת בית מיום התאגדותה ועד ליום ההעברה שביקשה שהכנסתה תיחשב כהכנסתם של חברי החברה מיום התאגדותה ועד ליום העברה, ושבעלי מניותיה במועד ההעברה הם יחידים בלבד, יחולו שיעורי המס הקבועים בסעיף 48א(ב) או (ב1) לחוק מיסוי מקרקעין;



	
	
	פסקה (ד): בגין השימוש בדירה מיום כניסתו לתוקף של חוק זה ועד להעברתה לבעל המניות המהותי, תיזקף לבעל המניות המהותי הכנסה מסעיף 2(2) או סעיף 2(10), לפי העניין, בשיעורים  הקבועים בסעיף 121 לפקודה, לפי הגבוה מבין שווי השוק בגין השימוש בנכס, או השיעור שנקבע לפי סעיף 3(ט)(1) לעניין הלוואה, כשהוא מוכפל בעלות הנכס, והכל בניכוי תשלומים בגין השימוש בנכס ששילם בעל המניות המהותי;


<מיקי לוי (יש עתיד):>
מה זה, הגבלת דירה לשנה? 

<ג'ק בלנגה:>
- - -

<מיקי לוי (יש עתיד):>
יוציא דירה החוצה עד שנה? 

<ג'ק בלנגה:>
עד שנתיים. 

<מיקי רוזנטל (המחנה הציוני):>
אמרת שתי דקות, שלושה סעיפים, ותראה כמה זמן. 

<מיקי לוי (יש עתיד):>
הנה, הוא סיים. גם שאלתי שאלה רצינית, בחייך. 

<מיקי רוזנטל (המחנה הציוני):>
אין לי בעיה עם דיון רציני, אבל אי אפשר - - -

<איל לב ארי:>
	
	
	פסקה (4): על אף האמור בפסקה (3), בחר בעל המניות המהותי לשלם את מס השבח ביום ההעברה, יחולו ההוראות הבאות- 

	
	
	
	(1)  יראו את העברת הדירה כהכנסתו של בעל המניות המהותי, כאמור בפסקאות משנה (1) ו-(2) להלן-

	
	
	
	
	(1) סכום ההכנסה יהיה בגובה יתרת שווי הרכישה בידי החברה לפי חוק מיסוי מקרקעין ביום ההעברה, או יתרת המחיר המקורי, לפי העניין; והכל בניכוי הסכום האמור בסעיף 3(ט1)(6)(ב)(2) לפקודת מס הכנסה כנוסחו בסעיף 96(1) לחוק זה. 


<קריאות:>
- - -

<קריאה:>
איל, פה אנחנו מוסיפים את יתרת הזכות. 

<איל לב ארי:>
כן. 

	
	
	
	
	(2) לעניין סיווג ההכנסה יחולו הוראות סעיף 3(ט1)(2)(א)-(ג), לפקודת מס הכנסה כנוסחן בסעיף 96(1) לחוק זה.


אני עובר לפסקה (ד):
	
	
	
	
	על אף האמור בסעיף 48א(א) לחוק מיסוי מקרקעין, החייב במס בגין  השבח הריאלי במכירת הדירה בידי החברה לבעל המניות המהותי יהיה בעל המניות המהותי, בשיעור המס הגבוה ביותר הקבוע בסעיף 121 לפקודה; לעניין שיעורי המס הייתה החברה חברה משפחתית מיום התאגדותה ועד ליום ההעברה, או חברת בית מיום התאגדותה ועד ליום ההעברה שביקשה שהכנסתה תיחשב כהכנסתם של חברי החברה מיום התאגדותה ועד ליום העברה, ושבעלי מניותיה במועד ההעברה הם יחידים בלבד, יחולו שיעורי המס הקבועים בסעיף 48א(ב) או (ב1) לחוק מיסוי מקרקעין;


שיעורי המס הקבועים בסעיף 48א(ב) או (ב1) לחוק מיסוי מקרקעין קבועים בפסקה (ו). 
	
	
	
	(6)  בגין השימוש בדירה מיום כניסתו לתוקף של חוק זה ועד להעברתה לבעל המניות המהותי, תיזקף לבעל המניות המהותי הכנסה מסעיף 2(2) או סעיף 2(10), לפי העניין, בשיעורים  הקבועים בסעיף 121 לפקודה, לפי הגבוה מבין שווי השוק בגין השימוש בנכס, או השיעור שנקבע לפי סעיף 3(ט)(1) לעניין הלוואה, כשהוא מוכפל בעלות הנכס, והכל בניכוי תשלומים בגין השימוש בנכס ששילם בעל המניות המהותי;

	
	
	לעניין סעיף קטן (ב)(3) ו-(4)

	
	
	"שבח ריאלי עד ליום ההעברה" –  כבר היה. 



	
	 (ג) הוראות סעיף 71 לחוק מיסוי מקרקעין לא יחולו על נכס מסוג דירה שהועמד לשימוש בעל המניות המהותי לפני יום כניסתו לתוקף של חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016.


<ג'ק בלנגה:>
כאן יש תיקון: רק בשנת המס 2016 ואילך. 

<היו"ר משה גפני:>
בסדר. תלכו לקולה. 

<קריאה:>
בשנת המס 2016 זה לא כזה לקולה, זה לחומרה. זה רטרואקטיבי. 

<קריאה:>
2012. 

<קריאה:>
מה 2012? 

<ג'ק בלנגה:>
אבל אם הוא כבר יצא מהדירה? 

<קריאה:>
"שהיה לשימוש בעל המניות המהותי לשנת המס 2012 - -

<קריאה:>
מה? זה חמש שנים רטרואקטיבית. 

<מיקי לוי (יש עתיד):>
תלכו על שנתיים. 

<ג'ק בלנגה:>
2015. 

<קריאה:>
בשנת המס 2015 ואילך. 

<ג'ק בלנגה:>
שימושו הפרטי של בעל המניות, כן? 

<היו"ר משה גפני:>
רגע, מה סיכמת עם באסל גטאס על ההסתייגויות? 

<מסעוד גנאים (הרשימה המשותפת):>
הוא אמר לי שהוא יעלה את זה. 

<היו"ר משה גפני:>
מעלה. בבקשה, הסתייגויות. 

<ג'ק בלנגה:>
יש עוד הוראה שסיכמנו. 

<מסעוד גנאים (הרשימה המשותפת):>
יש לבאסל הסתייגות, והוא אמר לי שהוא יעלה אותה. 

<איל לב ארי:>
ג) "הוראות סעיף 71 לחוק מיסוי מקרקעין לא יחולו על נכס מסוג דירה שהועמד לשימוש בעל המניות המהותי בשנת המס 2015 ואילך". 


הסיפא נמחקת. 

<ג'ק בלנגה:>
להוסיף חברה משפחתית. 

<רובי בוטבול:>
(4) על אף הוראות סעיף 64א - -
<איל לב ארי:>
מה זה? 

<ג'ק בלנגה:>
זאת הוראת המעבר על פסקה (9) שאמרנו. 

<רובי בוטבול:>
"על אף הוראות סעיף 64א(ב)(1) חברה משפחתית זכאית להודיע לפקיד השומה עד לינואר 2018 על חזרתה - - - להיחשב כחברה משפחתית בשנת - - -
<קריאות:>
- - -

<איתן ברושי (המחנה הציוני):>
אנחנו עושים צחוק מהחוק שעושה צחוק מאתנו. 

<היו"ר משה גפני:>
נגמר העניין. 

<מיקי רוזנטל (המחנה הציוני):>
אורך הרוח שלנו הסתיים. 

<איתן ברושי (המחנה הציוני):>
אנחנו עושים צחוק מזה שהחוק עושה צחוק מאתנו. 

<היו"ר משה גפני:>
לא, בסדר. רבותי, די. 

<רחל עזריה (כולנו):>
בואו נתקדם. 

<היו"ר משה גפני:>
יש משהו שאתם מבקשים להוסיף? 

<ג'ק בלנגה:>
יש ההוראה שאדוני ביקש לגבי הדיבידנד ב-2017. אדוני ביקש בסוף הדיון הקודם שבחלק מהחוק הזה תהיה הוראה לגבי שנת המס 2017 שאפשר לחלק דיבידנד ב-25%.

<מיקי רוזנטל (המחנה הציוני):>
הוא לא זוכר. 

<היו"ר משה גפני:>
אבל לא סיכמנו - -

<קריאה:>
הנושא לא מוסכם מבחינתנו. 

<קריאה:>
זה חלק בלתי נפרד מההסכמה. 

<מיקי רוזנטל (המחנה הציוני):>
אתם רוצים שנתחיל לעשות רביזיות והסתייגויות? רק תבקשו. או שאנחנו מצביעים עכשיו על החוק בנוסח הנוכחי - -

<היו"ר משה גפני:>
מצביעים. 

<מיקי רוזנטל (המחנה הציוני):>
- - או שאנחנו מתחילים לעשות בלגן ולא יהיה חוק. אתם רוצים את זה? 

<היו"ר משה גפני:>
מי מעלה את ההסתייגות של באסל גטאס? 

<שגית אפיק:>
אני אעלה את זה. אבל לא הקראתם חלק שרציתם. 

<רובי בוטבול:>
אני אחזור: "על אף הוראות 64א(ב)(1) חברה משפחתית זכאית להודיע לפקיד השומה עד ליום 31 בינואר 2017 על חזרתה לבקשתה להיחשב חברה משפחתית לשנת המס 2017". 
<ליאת גרבר:>
רגע, והמשפט - - -

<היו"ר משה גפני:>
אין יותר משפטים. 

<שגית אפיק:>
לא, שתקריא. לא הקראנו את המשפט - - -

<היו"ר משה גפני:>
בסדר. אתם רוצים – לא נצביע וגמרנו. מה שהקראתם נרשם, ומה שלא הקראתם לא נרשם. בעזרת ה' יהיה עוד חוק הסדרים בעוד 16 שנה. הרי אתם לא מביאים חקיקה במשך השנה. אנחנו יושבים פה מובטלים. 

באסל גטאס, להקריא, בבקשה, את ההסתייגויות שלו. 

<שגית אפיק:>
סעיף 96(1), בהגדרה "משיכה של כספים מחברה" – פסקה (2) תימחק. 

<היו"ר משה גפני:>
מי בעד ההסתייגות? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

ההסתייגות לסעיף 96(1) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
הסתייגות לסעיף 96(1)(1) – אחרי "ובלבד שלא יראו כמשיכה של כספים מחברה" יבוא "משיכה או". 

<היו"ר משה גפני:>
מי בעד ההסתייגות? מי נגד? 

הצבעה

בעד ההסתייגות – מיעוט
נגד – רוב
נמנעים –אין 

ההסתייגות לסעיף 96(1)(1) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
במקום "100 אלף שקלים חדשים" יבוא: "כ-20% ממחזור החברה". 

<היו"ר משה גפני:>
מי בעד ההסתייגות? מי נגד? 

הצבעה
בעד ההסתייגות – מיעוט
נגד – רוב
נמנעים – אין 

ההסתייגות לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
"בהגדרת נכס פסקה (4) תימחק". 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

ההסתייגות לפסקה (4) בהגדרה "נכס" לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
הסתייגות לסעיף 96(1)(2): במקום "יראו משיכה מחברה" – סעיפים (ב) ו-(ג) יימחקו. 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

ההסתייגות לסעיף 96(1)(2) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
הסתייגות לסעיף 96(1)(3) – במקום "שנתיים" יבוא "שנה". 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

ההסתייגות לסעיף 96(1)(3) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
באותו סעיף במקום "60 ימים" – "40 ימים". 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

ההסתייגות השנייה לסעיף 96(1)(3) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
בפסקה (4) במקום "בתוך ארבע שנים" – "בתוך שנתיים". 

<היו"ר משה גפני:>
מי בעד? מי נגד? 

הצבעה

בעד ההסתייגות –  מיעוט
נגד – רוב
נמנעים – אין 

ההסתייגות לסעיף 96(1)(4) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
פסקה 6א(2) המילים: "ובלבד שהחברה לא העמידה" , עד סוף אותה פסקה – יימחקו. 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

הסתייגות לסעיף 6(א)(2) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
בסעיף 62א(א)(2) המילים: "והיא מסוג הפעולות הנעשות בידי עובד עבור מעסיקו" – יימחקו; במקומן יבוא: "אשר מתקיימים ביניהם יחסי עובד ומעביד". 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

הסתייגות לסעיף 62א(א)(2) לא התקבלה. 

<שגית אפיק:>
הסתייגות לסעיף 62א(א)(ב) – המילים "את פעולות היחיד כפעולות הנעשות בידי עובד בעבור מעסיקו", יימחקו; ובמקומן יבוא: "בקיומם של יחסי עובד מעביד". 

<היו"ר משה גפני:>
מי בעד? מי נגד?

הצבעה

בעד ההסתייגות – מיעוט
נגד – רוב
נמנעים – אין 

ההסתייגות לסעיף 62א(א)(ב) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
בסעיף 62א(2)(ב) במקום "שנתיים" – "שלוש שנים". 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין 

ההסתייגות לסעיף 62א(2)(ב) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
בסעיף 62א(א)(2)(ד) במקום "שישה", יבוא "תשעה". 
<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב 
נמנעים – אין
ההסתייגות לסעיף 62א(א)(2)(ד) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>
בסעיף 96(3) התיקון לסעיף לסעיף 77(א) יימחק. 
<היו"ר משה גפני:>
מי בעד? מי נגד? 
הצבעה

בעד ההסתייגות – מיעוט
נגד – רוב
נמנעים – אין 

ההסתייגות לסעיף 96(3) לא התקבלה. 

<היו"ר משה גפני:>
ההסתייגות לא התקבלה. 

<שגית אפיק:>

בסעיף 40(ג) אחרי "שהועמד לשימוש בעל המניות המהותי" יבוא "לקרוב אליו או לצד קשור". 

<היו"ר משה גפני:>
מי בעד? מי נגד? 

הצבעה

בעד ההסתייגות – מיעוט
נגד – רוב
נמנעים – אין
ההסתייגות לסעיף 40(ג) לא התקבלה. 

<היו"ר משה גפני:>
ההסתייגות לא התקבלה. 

<מיקי לוי (יש עתיד):>
תגידו לי, אני לא רוצה לרמות את שני - - - 25% אתם מכניסים להוראת שעה? 

<קריאה:>
לא, לא מכניסים. איזו הסכמה זאת אם היא חד צדדית? אני לא מבין. 

<מיקי רוזנטל (המחנה הציוני):>
אני אמרתי לך מה לעשות – לגמור את הכול ולהביא - - - זה מה שאני אמרתי לך לעשות. ואתה התעקשת שנמשיך לדון. 

<משה אשר:>
באוצר יש עדיין דיונים בנושא הזה. 

<קריאה:>
אי אפשר להציג הסכמה כשאין הסכמה. 

<מיקי לוי (יש עתיד):>
אני אגיש רביזיה על כל החוק, אני אומר לכם. אני בעד החוק. החוק הוא מאוד חשוב. 

<משה אשר:>
צודק. 

<מיקי לוי (יש עתיד):>
אוקיי, ממשיכים. 

<שגית אפיק:>
הסתייגויות של המחנה הציוני: 96(1) – בהגדרה "נכס" - -

<מיקי רוזנטל (המחנה הציוני):>
תורידי את כל ההסתייגויות. 

<היו"ר משה גפני:>
תורידי את כל ההסתייגויות של המחנה הציוני. 

<מיקי לוי (יש עתיד):>
רביזיה על כל החוק עד שייגמר ה-25%. 

<מיקי רוזנטל (המחנה הציוני):>
אנחנו מורידים את ההסתייגויות. אצלנו מפורט גם הסתייגויות דיבור. הסתייגויות למליאה. 
<היו"ר משה גפני:>
רבותי, אני רוצה להצביע על החוק. לפני שאני מצביע על החוק - -

<מיקי רוזנטל (המחנה הציוני):>
שגית, זה משאיר לנו - -

<שגית אפיק:>
לא רשות דיבור. אני אעשה לכם הסתייגויות לדיבור. 

<מיקי רוזנטל (המחנה הציוני):>
הסתייגויות דיבור. 

<היו"ר משה גפני:>
רבותי, אני לא אהבתי את הדיון הזה למען האמת. לא מחוקקים בצורה הזאת. החוק הזה הוא חוק חשוב מאוד. אני תומך בו בלי קשר לקואליציה או אופוזיציה. גם אם הייתי אופוזיציה הייתי מצביע בעד. אנחנו תומכים בחוק. אני גם משבח את האחריות של האופוזיציה שתומכת בחוק באופן עקרוני. היה דיון לגבי הנושא הזה שעלה. היו שם דברים שאמרתי, ואתם אמרתם שאתם תבדקו את זה. אני הבנתי שאתם חוזרים עם תשובה חיובית. לא רציתי לעצור את החוק. קיוויתי שזה יקרה, וזה לא קרה. אנחנו נצביע על החוק, נעביר אותו. יש לנו רוב. מיקי מגיש הסתייגות. גם אני אדבר אתכם לגבי העניין הזה. 
<מיקי לוי (יש עתיד):>
- - - אתם לא גומרים לי את ה-25%. 

<היו"ר משה גפני:>
מיקי לוי יגיש רביזיה, ואנחנו נמשיך לדבר. החוק הזה ייכנס לתוקף. בעניין הזה תהיו פרודוקטיבים. תקראו את הפרוטוקול של מה שהיה בישיבה. זה היה שונה קצת. 
דבר נוסף שאני רוצה לבקש ממך שוב: יש עדיין עיצומים ברשות המסים. 

<משה אשר:>
לא, הסתיימו. נגמרו היום. 

<היו"ר משה גפני:>
נגמר נגמר? 

<משה אשר:>
הפוגה. 

<היו"ר משה גפני:>
פרק ח' (מסים) סעיפים 96 ו-97 (מיסוי חברות ארנק) – מי בעד אישור החוק כפי שהוקרא עכשיו בדיון בישיבה הזאת? מי נגד? 
אתם רוצים שאני אשאל מי נמנע או אין צורך? אין צורך. 

<איתן ברושי (המחנה הציוני):>
למה לא? תשאל. 

<היו"ר משה גפני:>
הצבעה
בעד הצעת החוק – פה-אחד
נגד – אין
נמנעים – אין
פרק ח' (מסים) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016, סעיפים 96 ו-97 (מיסוי חברות ארנק), אושר. 

<היו"ר משה גפני:>
החוק אושר פה אחד. אני מברך אתכם על החוק הזה, זה חוק חשוב. אמרתי, אני לא אהבתי את הדיון הזה. אני הייתי בטוח שאני מגיע לדיון שבו תהיינה רק הצבעות וכמה הסתייגויות פה ושם. לצערי, זה לא קרה. אני לא אוהב חקיקה כזאת, אבל החוק הוא חשוב. 

<מיקי לוי (יש עתיד):>
רביזיה. אם הם יגיעו לידי סיכום אני אמשוך אותה. 

<קריאה:>
אני רוצה לציין שטרכטנברג בוועדה שלו אמר שיטפל בזה, ואני שמח שהגענו לזה. 

<היו"ר משה גפני:>
טוב. תודה רבה. אני עושה הפסקה של עשרים דקות.

הישיבה ננעלה בשעה 15:15.

